**ΠΡΟΚΗΡΥΞΗ ΘΕΣΗΣ ΕΡΓΑΣΙΑΣ**

**ΨΥΧΟΛΟΓΟΥ**

Η **Μέριμνα** προκηρύσσει μία θέση εργασίας ψυχολόγου πλήρους απασχόλησης, για την Υπηρεσία Παιδιατρικής Ανακουφιστικής Φροντίδας στο Σπίτι.

**ΣΥΝΤΟΜΗ ΠΕΡΙΓΡΑΦΗ ΤΗΣ ΥΠΗΡΕΣΙΑΣ ΠΑΙΔΙΑΤΡΙΚΗΣ**

**ΑΝΑΚΟΥΦΙΣΤΙΚΗΣ ΦΡΟΝΤΙΔΑΣ ΣΤΟ ΣΠΙΤΙ**

**Σκοπός της Υπηρεσίας Παιδιατρικής Ανακουφιστικής Φροντίδας στο Σπίτι που λειτουργεί η Μέριμνα** στην Αθήνα, είναι η ολιστική φροντίδα παιδιών και εφήβων που πάσχουν από μια απειλητική για τη ζωή ασθένεια, καθώς και η ψυχοκοινωνική στήριξη όλων των μελών της οικογένειάς τους, με στόχο τη διασφάλιση της ποιότητας ζωής τους. Οι υπηρεσίες ανακουφιστικής φροντίδας προσφέρονται δωρεάν σε όλες τις οικογένειες από τη διεπιστημονική ομάδα της Μέριμνας την οποία στελεχώνουν παιδίατροι, νοσηλευτές, ψυχολόγος και κοινωνικός λειτουργός. Για περισσότερες πληροφορίες, μπορείτε να επισκεφτείτε την ιστοσελίδα της Μέριμνας : [www.merimna.org.gr](http://www.merimna.org.gr)

**ΠΕΡΙΓΡΑΦΗ ΤΗΣ ΘΕΣΗΣ**

**Οι αρμοδιότητες του ψυχολόγου περιλαμβάνουν:**

* Ψυχολογική στήριξη παιδιών και εφήβων που πάσχουν από μια απειλητική για τη ζωή ασθένεια καθώς και των γονιών, αδελφιών, παππούδων και γιαγιάδων ή άλλων σημαντικών προσώπων μέσω ατομικών ή οικογενειακών συνεδριών τόσο κατά την πορεία της ασθένειας του παιδιού, όσο και στο τελικό στάδιο αυτής. Η στήριξη παρέχεται κατ εξοχήν στο σπίτι του παιδιού, σπανιότερα στα γραφεία της Μέριμνας ή στο νοσοκομείο (εάν το παιδί που φροντίζει η Μέριμνα νοσηλεύεται για κάποιο διάστημα) και μέσω τηλεφώνου όταν προκύπτει μια επείγουσα κατάσταση.
* Συμβουλευτική σε εκπαιδευτικούς, σε επαγγελματίες ψυχικής υγείας και επιστημονικούς φορείς για θέματα που αφορούν την στήριξη ενός παιδιού με απειλητική για τη ζωή ασθένεια και την διευκόλυνση της ένταξής του στην σχολική ή ευρύτερη κοινότητα.
* Ενημέρωση του ηλεκτρονικού αρχείου της Υπηρεσίας και τήρηση όλων των διαδικασιών που περιγράφονται στο σύστημα διαχείρισης ποιότητας στην εφαρμογή υπηρεσιών (ISO9001 2015). .
* Συμμετοχή στην αξιολόγηση των ατομικών και ομαδικών παρεχόμενων υπηρεσιών.
* Συμμετοχή στις διεπιστημονικές συναντήσεις των μελών του προσωπικού που πραγματοποιούνται σταθερά μια φορά την εβδομάδα καθώς και στην εποπτεία που πραγματοποιείται κάθε 15 μέρες με όλα τα μέλη της ομάδας της Υπηρεσίας Παιδιατρικής Ανακουφιστικής Φροντίδας στο Σπίτι.
* Συμμετοχή σε εκπαιδευτικά προγράμματα που διοργανώνει η Μέριμνα σχετικά με την Παιδιατρική Ανακουφιστική Φροντίδα και αφορούν όλες τις ειδικότητες επαγγελματιών υγείας, ψυχικής υγείας και ειδικής αγωγής.
* Συμμετοχή σε ομιλίες, μαθήματα και συναντήσεις που διοργανώνονται από τη Μέριμνα σε παιδιατρικά νοσοκομεία, παιδιατρικές κλινικές και άλλους φορείς με τους οποίους συνεργάζεται η Υπηρεσία.
* Συνεργασία στα νέα προγράμματα ή δράσεις που αφορούν στην παιδιατρική ανακουφιστική φροντίδα τα οποία υλοποιεί η Μέριμνα με απόφαση του Διοικητικού της Συμβουλίου.

**Απαραίτητα προσόντα και κλινική εμπειρία**

* Πτυχίο Ψυχολογίας
* Μεταπτυχιακές σπουδές κατά προτίμηση στην Ανακουφιστική Φροντίδα
* Προαιρετικά: Ολοκλήρωση της επιμόρφωσης που πραγματοποιεί η Μέριμνα στην Ανακουφιστική Φροντίδα (Α’ & Β’ Κύκλος επιμόρφωσης) ή εκπαίδευση στην Ανακουφιστική Φροντίδα σε άλλο εκπαιδευτικό πλαίσιο
* Εμπειρία και προϋπηρεσία σε παιδιατρικό νοσοκομείο ή σε κοινοτική δομή ψυχικής υγείας για παιδιά και εφήβους
* Προσωπική ή ομαδική ψυχοθεραπεία
* Άδεια ασκήσεως επαγγέλματος
* Εξαιρετικές διαπροσωπικές και επικοινωνιακές δεξιότητες
* Δεξιότητες συνεργασίας στο πλαίσιο διεπιστημονικής ομάδας
* Γνώση Χειρισμού Η/Υ
* Καλή γνώση αγγλικής γλώσσας (proficiency Cambridge/Michigan ή εργασία ή σπουδές σε πανεπιστήμιο του εξωτερικού)
* Δίπλωμα οδήγησης

Αν ενδιαφέρεστε για τη θέση συμπληρώστε την αίτηση που θα βρείτε [**εδώ**](https://merimna.org.gr/wp-content/uploads/2022/02/ΑΙΤΗΣΗ-ΓΙΑ-ΘΕΣΗ-ΨΥΧΟΛΟΓΟΥ.doc)και αποστείλετε την μαζί με: (1) ένα σύντομο βιογραφικό σημείωμα, (2) μια συνοδευτική επιστολή εκδήλωσης ενδιαφέροντος και (3) μια συστατική επιστολή, στην ηλεκτρονική διεύθυνση: [**administration@merimna.org.gr**](mailto:administration@merimna.org.gr)

**Προθεσμία για την υποβολή αίτησης: έως Κυριακή 10 Σεπτεμβρίου 2023.**

**Γραμματεία Διοίκησης,**

**Τηλέφωνο επικοινωνίας** 210-6463367 (9.00 π.μ. – 17.00 π.μ.)